חמסן גדול

חמסן גדול (שם מדעי: Stercorarius skua) הוא עוף ימי גדול ממשפחת החמסניים שבסדרת החופמאים.

מאפיינים 
אורכו של החמסן 50-58 ס"מ, מוטת כנפיו 125-140 ס"מ ומשקלו של עד 1.4 ק"ג. צבעו חום-זהוב, בעל מקורו גדול שחור ומעוקל כמו של עוף דורס, וכפות רגליו בעלות קרומי שחייה. הוא משמיע קריאות של "הַא-הַא-הַא-הַא" בקולניות. החמסן מצוי בצפונה של אירופה, אסיה ואמריקה הצפונית ומקנן בשדות בור באיים סלעיים שונים, והנקבה מטילה 2 ביצים על הדשא. 

מין זה קרוי חמסן, עקב כך שהוא חומס מזון מעופות ימיים אחרים כמו שחפים, שחפיות וסולות, אותם הוא מתקיף מאחורה ומציק להם עד שהם שומטים את שלל הדיג שלהם. הוא גם צייד הניזון מדגים, סרטנים, זוחלים, עופות קטנים ומכרסמים.

לחמסן הבוגר כמעט ואין טורפים, אך לחמסנים קטנים טורפים רבים, כמו חולדות, חתולים ושועלי שלג.

קישורים חיצוניים

הערות שוליים

טקסונים שתוארו בידי מורטן תראן בריניך
חמסניים
עופות: טורפי-על
בעלי חיים שתוארו ב-1764
עופות האוקיינוס האטלנטי
עופות האוקיינוס הארקטי